Publication: Magyar Közlöny
Issue: MK-2008-111 (Year: 2008, Number: 111)
Era: 2004-2010
Section: rendelet és a 17/1990. (XII. 20.) MKM rendelet alapján működési engedéllyel
Paragraph Index: 1472

2. A szakképesítés munkaterületének rövid, jellemző leírása: Az ötvös olyan fejlett formakultúrával, rajzi és plasztikai ismeretekkel valamint fémtechnikai tudással rendelkező szakember, aki igényesen valósítja meg az ötvösség különböző területein adódó szakmai és szakesztétikai feladatokat Önállóan elkészíti az ötvös feladatok terveit, majd a tervek alapján a kívánt szinten különböző anyagokból kivitelezi, ill. kivitelezteti a különféle ötvös tárgyakat, ill. azok alkatrészeit, alkalmazva az elsajátított, szükséges elméleti és gyakorlati ismereteket A kor követelményeinek megfelelően ismeri és használja fel a tradicionális illetve modern technológiákat a kézműves és az ipari fémművesség területein és figyelembe veszi ezek szemléleti, valamint szakmai elvárásait Tudása alapján vállalkozóként, önállóan ötvös (aranyműves, cizellőr, drágakőfoglaló, ezüstműves, fémműves, lánckészítő) gyakorlati munkát végezhet, illetve tanulmányait a különböző művészeti főiskolákon, egyetemeken folytathatja

Source: https://magyarkozlony.hu/hivatalos-lapok/7893502d2c36e92e42770650b9274b2bfca2b45f/dokumentumok/5f5a600d353a6c2a69aef6e0ca033583b670f890/letoltes